הוועדה המשותפת לוועדת הכנסת ולוועדת החוקה, חוק ומשפט לדיון בהצעת חוק יסוד: ישראל - מדינת הלאום של העם היהודי, כנסת 20, פרוטוקול מספר 12, 2018-03-13 11:15

אמיר אוחנה: אני פותח את ישיבת הוועדה המשותפת לוועדת הכנסת ולוועדת החוקה, חוק ומשפט לדיון בהצעת חוק יסוד: ישראל – מדינת הלאום של העם היהודי.

אמיר אוחנה: חבר הכנסת בצלאל סמוטריץ, רצית לומר כמה דברים.

בצלאל סמוטריץ': כן.

בצלאל סמוטריץ': תודה רבה אדוני היושב ראש.

בצלאל סמוטריץ': לנו כבית יהודי יש לא מעט כאבי בטן עם הגרסה של החוק כפי שהיא מונחת כרגע בפנינו.

מיכל בירן: שהיא לא מספיק פשיסטית.

בצלאל סמוטריץ': בין היתר ביחס להוצאת המשפט העברי והענקת המעמד החוקתי לשפה הערבית, ובעיקר הזכות החוקתית להנגשה.

בצלאל סמוטריץ': לא ברור לי, אגב, אם אנשי משרד האוצר שקלו את ההשלכות התקציביות של הזכות הזו להנגשה של השפה הערבית למחר בבוקר.

בצלאל סמוטריץ': אנחנו נתעקש על הנקודות הללו לקראת הקריאה השנייה והשלישית.

בצלאל סמוטריץ': כמובן נתעקש על הותרת סעיף ההתיישבות הנפרדת וככל שזה תלוי בי גם על השבת הסעיף של העליונות הפרשנית של החוק הזה לחוקים אחרים.

בצלאל סמוטריץ': כפי שאמרתי, אנחנו נתעקש על כל הדברים האלה לקראת הקריאה השנייה והשלישית.

מיכל בירן: בקיצור, התקפלת.

בצלאל סמוטריץ': תני לי עוד משפט.

בצלאל סמוטריץ': את לא צריכה להפריע.

בצלאל סמוטריץ': אני עושה לך את העבודה.

בצלאל סמוטריץ': אנחנו חשבנו שהדבר היותר נכון הוא לא להיחפז מאתמול בלילה להבוקר אלא כן למצות את הדיון בעניין ולהגיע להסכמות, אבל אנחנו לא ניתן תירוץ לראש הממשלה בחוסר אחריות ללכת לבחירות מיותרות ולפרק ממשלת ימין.

בצלאל סמוטריץ': לכן אנחנו נצביע בעד החוק ונעביר אותו בקריאה ראשונה.

בצלאל סמוטריץ': כפי שאמרתי, נתעקש על התיקונים הנוספים לקראת הקריאה השנייה והשלישית כי אחרת הוא לא יעבור.

אמיר אוחנה: תודה.

רויטל סויד: בעצם אתם משמרים שלטון מושחת.

רויטל סויד: זה מה שהבית היהודי עושה.

מיכל בירן: זה אפילו לא מפריע לו.

מיכל בירן: מה שמפריע לו שהצעת החוק הזאת היא לא מספיק גזענית ולא מספיק לאומנית.

מיכל בירן: מדהים.

מיכל בירן: אני שמעתי כאן את עמוד השדרה של בצלאל סמוטריץ מתרסק.

אמיר אוחנה: אנחנו מתכנסים להצבעה בקריאה ראשונה על החוק כפי שהוקרא, בנוסח שמונח לפנינו.

אמיר אוחנה: מי בעד הצעת חוק-יסוד: ישראל – מדינת הלאום של העם היהודי?

אמיר אוחנה: מי נגד?

אמיר אוחנה: בעד – 9

אמיר אוחנה: נמנעים – אין

דב חנין: כדאי שהשמות יירשמו לדיראון עולם.

סאלח סעד: תצלמו את זה.

סאלח סעד: אני רוצה שמישהו יצלם את הידיים.

אמיר אוחנה: הצעת החוק עברה לקריאה ראשונה.

אמיר אוחנה: תודה רבה.

אבי דיכטר: דב חנין, לא הצבעת על החיזבאללה כארגון טרור.

אבי דיכטר: הצבעת נגד ישראל מדינת הלאום של העם היהודי.

אבי דיכטר: האמת היא שאני מתבייש בך.

דב חנין: אתה צריך להתבייש בך.

אמיר אוחנה: אני מבקש רביזיה וקובע שהרביזיה תידון בשעה 11:50.

אמיר אוחנה: תודה.